**ΠΙΣΤΟΠΟΙΗΣΗ ΑΝΑΠΗΡΙΑΣ ΚΑΙ ΑΝΑΠΗΡΙΚΑ ΕΠΙΔΟΜΑΤΑ**

**Οι αιτήσεις γίνονται ηλεκτρονικά**

**ΔΙΚΑΙΟΛΟΓΗΤΙΚΑ**

**ΑΙΤΩΝ**

* **Δελτίο Αστυνομικής Ταυτότητας**
* Για αλλοδαπούς, διαβατήριο και άδεια παραμονής σε ισχύ. Για αλλοδαπούς ανήλικους πολίτες που δεν διαθέτουν ταυτότητα, απαιτείται ληξιαρχική πράξη γέννησης
* **Βεβαίωση ΑΜΚΑ** (επικαιροποίηση στοιχείων διεύθυνσης κατοικίας και στοιχείων επικοινωνίας στο e-ΕΦΚΑ)
* **IBAN τραπεζικού λογαριασμού του αιτούντα**
* **E-mail και αριθμός κινητού τηλεφώνου**
* **Γ.Α.Π.Α.** (Γνωμάτευση Αποτελέσματος Πιστοποίησης Αναπηρίας) σε ισχύ (στην περίπτωση παράτασης / επιδείνωσης / προσθήκης νέας πάθησης / αναθεώρησης ισχύουσας πιστοποίησης)
* Για τους πρώην ασφαλισμένους **βεβαίωση διακοπής ασφάλισης**
* Για τους άμεσα ασφαλισμένους είναι απαραίτητη η προσκόμιση βεβαίωσης ενσήμων ΕΦΚΑ για εργαζόμενους ή αποδεικτικού ανεργίας σε περίπτωση που δεν εργάζονται
* Για τους συνταξιούχους είναι απαραίτητη η προσκόμιση συντάξιμων αποδοχών τους
* Για άτομα τα οποία έχουν γεννηθεί ή εργαστεί σε τρίτη χώρα απαιτείται βεβαίωση ότι δεν λαμβάνουν ή δεν δικαιούνται αναπηρική παροχή από εκεί**ΕΚΠΡΟΣΩΠΟΣ/ΔΙΚΑΣΤΙΚΟΣ ΣΥΜΠΑΡΑΣΤΑΤΗΣ**
* **Δελτίο Αστυνομικής Ταυτότητας**
* **Εξουσιοδότηση**
* **Βεβαίωση ΑΜΚΑ**

 **Σε περίπτωση εκπροσώπησης ανηλίκου** είναι απαραίτητη η προσκόμιση πιστοποιητικού οικογενειακής κατάστασης ή ληξιαρχικής πράξης γέννησης. Αν ο ανήλικος δεν έχει εκδώσει ταυτότητα απαιτείται η **προσκόμιση πιστοποιητικού ταυτοπροσωπίας από τα ΚΕΠ**. Επιπλέον, είναι απαραίτητη η έκδοση ΑΦΜ του ανήλικου και λογαριασμός ΙΒΑΝ στο όνομά του, ή ως συν δικαιούχος

 Η αίτηση αξιολόγησης και πιστοποίησης αναπηρίας γίνεται και απευθείας από τον αιτούντα, εισάγοντας τους κωδικούς taxisnet στην ιστοσελίδα [**https://ekepa.epan.gov.gr/kepa/web/**](https://ekepa.epan.gov.gr/kepa/web/)

 Με την αίτηση αυτή εκδίδεται ο αριθμός πρωτοκόλλου με τον οποίο συντάσσεται ο εισηγητικός φάκελος ηλεκτρονικά από τον θεράποντα ιατρό. Αφού, οριστικοποιηθεί ο εισηγητικός φάκελος ο αιτών αναμένει την ειδοποίηση από τα ΚΕΠΑ για την αξιολόγηση του. Έπειτα, με την Γ.Α.Π.Α. **απευθύνεται στο Κέντρο Κοινότητας ή στον φορέα του για την αίτηση παροχής του αναπηρικού επιδόματος**

 **Εάν πρόκειται για αίτηση παράτασης – συνέχισης του αναπηρικού επιδόματος απαιτείται η αίτηση παράτασης του στο Κέντρο Κοινότητας**

**Ανάλογα την περίπτωση η υπηρεσία μπορεί να ζητήσει επιπλέον δικαιολογητικά !**